SIR-র ‘চাপ’, হৃদরোগে আক্রান্ত হয়ে মৃত্যু মুর্শিদাবাদের বিএলও-র

মুর্শিদাবাদ: কাজের চাপ! রাত জেগে কাজ করতে করতেই হার্ট অ্যাটাক। মুর্শিদাবাদে (Murshidabad) মৃত্যু বিএলওর (Murshidabad BLO Dies)। একদিকে স্কুলের কাজের চাপ সঙ্গে এসআইআর (SIR)-এর প্রচণ্ড চাপের মাঝেই অকস্মাৎ মৃত্যু আরও এক বিএলও-র(BLO death)। মুর্শিদাবাদের (BLO death in Murshidabad) খড়গ্রামে দিঘা প্রাইমারি স্কুলের শিক্ষক ও ব্লক লেভেল অফিসার জাকির হোসেন। মৃত ওই বিএলওর নাম জাকির হোসেন। পেশায় শিক্ষক। জানা যায়, দীঘা (প্রাইমারি স্কুল) বুথ নম্বর ১৪ এর বিএলও হিসাবে দায়িত্বে ছিলেন জাকির হোসেন। ঘটনাকে কেন্দ্র করে তীব্র চাঞ্চল্য ছড়ায়। ভোটার তালিকার নিবিড় সংশোধন প্রক্রিয়ার অতিরিক্ত কাজের চাপই (SIR workload pressure) কি প্রাণ কাড়ল আর এক শিক্ষকের? উঠেছে প্রশ্ন।

পরিবারের দাবি, প্রত্যেকদিনই রাত জেগে এসআইআর কাজ করতেন। সার্ভারে আপলোড করতেন সমস্ত তথ্য। রাত জেগে জেগে মানসিকভাবে অসুস্থ হয়ে পড়েছিলেন। সকাল-সন্ধ্যা দৌড়ঝাঁপে মানসিক ও শারীরিক চাপ বাড়ছিল। বৃহস্পতিবার সকালে হঠাৎ বুকে তীব্র ব্যথা অনুভব করেন তিনি। দ্রুত হাসপাতালে নিয়ে যাওয়া হলেও বাঁচানো গেল না তাঁকে। চিকিৎসকদের মতে, হৃদরোগে আক্রান্ত হয়েই তাঁর মৃত্যু হয়েছে।অন্যদিকে ঘটনার খবর পেয়েই ঘটনাস্থলে যান স্থানীয় তৃণমূল নেতৃত্ব।

আরও পড়ুন: জলে কীটনাশক মিশিয়ে সহপাঠীকে হত্যার চেষ্টা! চাঞ্চল্য পাঁশকুড়ায়

প্রসঙ্গত, গত শনিবার নদিয়ার চাপড়ায় বাড়ি থেকে উদ্ধার হয়েছিল বিএলও রিঙ্কু তরফদারের ঝুলন্ত দেহ। তাঁর দেহের পাশ থেকে উদ্ধার হওয়া সুইসাইড নোটে লেখা ছিল, “আমার এই পরিণতির জন্য নির্বাচন কমিশন দায়ী।” পূর্ব বর্ধমান জেলায় ব্রেন স্ট্রোক হয়ে মৃত্যু হয় বিএলও নমিতা হাঁসদার। গত সপ্তাহে লপাইগুড়ির মাল ব্লকের নিউ গ্লেনকো চা বাগান এলাকায় শান্তিমুনি ওঁরাও নামের এক বিএলও-র ঝুলন্ত দেহ উদ্ধার হয়। সে ক্ষেত্রেও অভিযোগ ওঠে যে, কাজের চাপে আত্মঘাতী হয়েছেন ওই তরুণী। রাজ্যে একের পর এক বিএলও-র মৃত্যু কিংবা আত্মঘাতী হওয়ার ঘটনায় ইতিমধ্যেই নির্বাচন কমিশনের বিরুদ্ধে সরব হয়েছে রাজ্যের শাসকদল তৃণমূল।

অন্য খবর দেখুন